בעתיד הקרוב כלומר בשבועיים הקרובים, אין לי מושג אם אכתוב כאן או לא אכתוב כאן, אגיב או לא אגיב העתיד לוטה בבלגן ערפילי תרתי משמע.
הסיבה היא שאני אורזת את חפצי המרובים ילדי המתפזרים ועוזבת את העיר הזאת .
נקלענו למשבר כלכלי וממילא אנו אמורים לעבור מכאן עוד כמה חודשים שלא לדבר על האנטנה הסוללרית שמשקיפה על חדר השינה שלנו, והרי לכם מגוון סיבות לנטוש את הדירה הזאת.
זאת דירה ענקית מהמין הישן ארבעה וחצי חדרים שהיום יכלו להיות 7 בשקט.
שהינו כאן קרוב ל5 שנים.
על הסיבות שגררו אותנו לכאן אכתוב בפוסט נפרד , אז עושה רושם שעוד נתראה ..
המעבר אמור להתרחש בעוד כשבועיים ובתווך אחותי מתחתנת בדיוק בעוד חודש , אז גם כאן יש ארוע אליו צריך להתכונן וביתי מחפשת נואשות מדרשיה הולמת רצוי בצפת אז גם לפרידה הזאת עלי להתכונן , וכרגיל אין לי עבודה קבוע , קרירה פורחת , משפחה מורחבת זורחת ועוד..
אבל יש לי את עצמי,אישי, ילדי , ואמונתי בבורא.
אני חושבת שהפוסטים הבאים אולי יעסקו במעבר, כי זה תמיד סוג של טראומה עבורי.
בלי לשים לב אני מתרחקת מן המקומות בהם ביקרתי לצורך שיעורים, מין הלילות בהם הסתובבתי הלומת מחשבות ולטיפות רוחניות .
אפילו מהמקווה שהיה די ריק ( איזה כייף) , כי זה איזור חילוני לחלוטין , גם ממנו אני מתרחקת לצערי .
מה שכן , אני גם מתרחקת מהשכן שלי שמקשיב בקולי קולות לטראנסים בלילות שישי כשכולנו כבר נוחרים, מהמשטרה שבקרה אותו אתמול בלילה כשהוא וחברתו התקוטטו בצווחות אימים,מהשכנים מלמעלה שלא תמיד אומרים שלום, מאלה שמאכילים חתולים, ומהילדה הזהובה שמוציאה את הכלב של השכנים העובדים.
מתרחקת גם מבעלי המכולת הנקייה והמאובזרת, וגם מהמחירים..
רוב חיי אני נודדת והשיא שלי במקום אחד הוא 10 שנים!
אבל אם זה התיקון שנגזר עלי, אז מי אני שאתווכח?
אז זהו בינתיים.
הפוסט עשה לי חשק לעוד ומי שיקרא יקרא.
ובינתיים הלב ינסה להתרגל והלחץ אולי יוסר , ושכהמוביל יוביל והדירה הזאת תהפוך לעוד זיכרון עמום ,ושוב ארוץ במעלה המדרגות ואולי ארזה, איך אנשים לא חושבים על זה? במקום זה הם מוציאים הון על התעמלות מדרגה .
וכשאמצא את עצמי במקום הבא והקטן יותר, אולי אהיה קרובה יותר פיזית זה בטוח , למי מבני – ביתי שזקוק למגע.
הכל טוב לא?
הקודם כיצד הזדקן אלימלך?
שיהיה בשעה טובה, אביטל. משנה מקום, משנה מזל.
ואני בעלת נסיון.
אביטל חיבוק וברכה ויהיה לך הכוח לראות את הטוב כמו שנקרא בסוף הפוסט. שיהיה לכם טוב לכל משפחתך היקרה ולך ותמשיכי לכתוב יפה כל כך.
תודה לכל המגיבות היקרות, וחנה הלוואי עלי צפת עכשיו, אבל אביא דיווחים ישירים מבני- ברק סיטי, אותה עזבתי והבטחתי להסביר למה.
חשבתי לכתוב על זה פרק בחיי כחילונית בבני- ברק ומשום מה אני מתמהמהת.
מה עובר עלי?
המשך שבוע מוצלח!
מעבר קל. אני יודע שזה לא קל עם משפחה. חוויתי זאת בעצמי. מבין אותך מאוד, המצב הכלכלי וכו'. רני.
תודה רני על ההבנה הזאת , שאני וכולנו זקוקים לה.
המשך שבוע מוצלח.
תודה אורה. כל טוב.
אני בטוחה שיהיה בהצלחה. כי יש בך אמונה. ואם יש לך את אלה :"אבל יש לי את עצמי,אישי, ילדי, ואמונתי בבורא" יש לך המון!
באוסף הדברים שאת משאירה שם, נתת לנו תמונה שלמה של השכונה.
תודה לך לוסי משתדלת להתחזק בה כל הזמן.
הכל משמים, חוץ מיראת שמים שזה תפקידי.
שמחה שהצצת את סביבת חיי.